L 79/4 Jurnalul Oficial al Uniunii Europene 25.3.2011 REGULAMENTE REGULAMENTUL (UE) NR. 291/2011 AL COMISIEI din 24 martie 2011 privind utilizările esențiale de laborator şi analitice autorizate în Uniune ale substanțelor reglementate, altele decât hidroclorofluorocarburile, în temeiul Regulamentului (CE) nr. 1005/2009 al Parlamentului European şi al Consiliului privind substanțele care diminuează stratul de ozon COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1005/2009 al Parla- mentului European şi al Consiliului din 16 septembrie 2009 privind substanţele care diminuează stratul de ozon (!), în special articolul 10 alineatul (2), întrucât: (1) Uniunea a redus deja treptat, pentru majoritatea utili- zărilor, producția şi consumul de substanțe reglementate. Comisia trebuie să stabilească utilizările de laborator și analitice esențiale pentru substanțele reglementate, altele decât hidroclorofluorocarburile. (2)  Decizia XXIJ6 a părților la Protocolul de la Montreal consolidează deciziile în vigoare și prelungeşte exceptarea generală de la utilizările de laborator și analitice dincolo de data de 31 decembrie 2010, până la 31 decembrie 2014, pentru toate substanțele reglementate, cu excepția hidroclorofluorocarburilor, autorizând astfel producția și consumul necesare pentru utilizările de laborator şi analitice esențiale ale substanţelor reglementate, sub rezerva condițiilor stabilite în cadrul Protocolului de la Montreal. (3) Decizia VI/25 a părților la Protocolul de la Montreal precizează că o utilizare poate fi considerată esențială numai dacă nu există alternative sau înlocuitori fezabili din punct de vedere tehnic şi economic şi acceptabili din perspectiva mediului și a sănătății. În raportul său inter- mediar din 2010, Comitetul de evaluare tehnică și economică (TEAP — Technical and Economical Assessment Panel) a identificat un număr important de proceduri pentru care sunt disponibile în prezent alternative la utilizarea substanțelor reglementate. Pe baza informațiilor () JO L 286, 31.10.2009, p. 1. respective și a Deciziei XXI/6, trebuie stabilită o listă a utilizărilor pentru care sunt disponibile alternative fezabile din punct de vedere tehnic şi economic, care sunt acceptabile din perspectiva mediului și a sănătății. ( De asemenea, trebuie stabilită o listă pozitivă a utili- zărilor esenţiale autorizate ale bromurii de metil, astfel cum au fost convenite de către părți în Decizia XVIII/15, precum şi a utilizărilor identificate de TEAP ca fiind lipsite de alternative. (5)  În plus, trebuie clarificat faptul că utilizarea substanțelor reglementate în învăţământul primar și secundar nu poate fi considerată esențială şi trebuie limitată la învă- țământul superior sau formarea profesională. De asemenea, utilizarea substanțelor reglementate în kiturile de chimie experimentală disponibile pentru publicul larg nu trebuie considerată esențială. (6)  Măsurile prevăzute de prezentul regulament sunt conforme cu avizul comitetului instituit în temeiul arti- colului 25 alineatul (1) din Regulamentul (CE) nr. 1005/2009, ADOPTĂ PREZENTUL REGULAMENT: Articolul 1 Producţia, importul și utilizarea substanțelor reglementate, altele decât hidroclorofluorocarburile, poate fi autorizată pentru orice utilizare esențială de laborator și analitică menționată în anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.